PATIENTVEJLEDNING

Indholdet i denne vejledning er godkendt af Dansk Selskab for Ambulant Kirurgi - Oline Langballe

**Operation i og omkring endetarmsåbningen**

Operation i eller omkring endetarmsåbningen foretages, hvis man skal fjerne større hæmorider, løs hud efter hæmorider, bylder eller behandle en rift i endetarmsåbningen.

**Før operationen**  
Husk at oplyse, hvis du får blodfortyndende medicin eller fiskeolie, da dette skal pauseres.  
Du bedes tage en microlax 1-2 timer inden operationen, så du ikke skal på toilettet de efterfølgende timer. Dette kan købes på apoteket i håndkøb. Du bedes undlade at påføre dufte på operationsdagen.

**Operationen**

Operationen udføres i lokalbedøvelse, som anlægges via et stik i omgivelserne til endetarmsåbningen eller i selve hæmoriden. Operationen tager cirka 15 minutter.

**Efter operationen**

*Mod smerter*: De første 2-3 dage efter operationen kan være smertefulde, hvorfor man med fordel vil kunne blødgøre afføringen for at lette passagen igennem operationssåret (svesker, Magnesia-tabletter).  
Der kan blive behov for smertestillende medicin f.eks. to Panodiler og en Ipren 3-4 gange dagligt de første dage.

*Forbinding*: Eventuel forbinding fjernes dagen efter operationen. Operationssårene rengøres efter afføring enten med en mild opløsning af sæbespåner i et vandbad med efterfølgende skylning eller alene med skylning med bruser, indtil operationsområdet er smertefrit.  
Eventuelt kan kolde omslag anvendes (kuldepakning eller pose med kolde ærter i stofbetræk) både for at standse blødning og for at reducere smerter. Det er forventeligt med let blødning de følgende dage, hygiejnebind kan anvendes. Der må ikke anvendes cremer på såret.

Der skal ikke fjernes sting. Husk at ringe om svar på eventuelle vævsprøver.

*Hjemtransport*: Man vil som regel kunne køre hjem selv efter operationen.

*Sygemelding*: Efter nogle operationer kan sygemelding være nødvendigt i 1-4 dage.

*Komplikationer*:

Blødning er meget sjældent, og infektion er yderst sjældent.

Ved større blødning eller tegn på betændelse skal kirurgen, vagtlægen eller skadestuen straks kontaktes.

**Afbud**

Hvis du er forhindret i at møde til den aftalte tid, bedes du kontakte klinikken på 39641480 og melde afbud eller rykke din tid.

Aftalt tid til operation dag 20 kl.